Phil van Schalkwyk, Author at LitNet
Phil van Schalkwyk (1972-) verwerf in 2004 'n PhD in algemene literatuurwetenskap aan die Noordwes-Universiteit (NWU) met 'n vergelykende studie van kontemporêre mitologie in verhalende tekste uit Suid-Afrika en die Nederlandse taalgebied. Hy ontvang twee maal 'n beurs van die Nederlandse Taalunie en onderneem studiereise na Antwerpen (1996-1997) en Leiden (2000). Hy doseer deeltyds by die Skool vir Tale, NWU, vanaf 1998 tot 2001. In Oktober 2001 verhuis hy na PoznaÅ", Pole, waar hy betrokke is by die aanbied van 'n Suid-Afrikaanse Spesialisasie by die Instituut vir Engelse Filologie aan die Adam Mickiewicz-Universiteit. In April 2006 keer hy terug na die NWU, waar hy sedertdien werksaam is as senior lektor in Afrikaans en Nederlands en as navorser. Hy spesialiseer in vergelykende letterkunde, met spesiale aandag aan Suid-Afrikaanse en Nederlandstalige prosa en poësie. Hy neem deel aan kongresse in Suid-Afrika, Nederland en Pole, het al opgetree as gasdosent in België, en is (mede-) outeur van 'n aantal navorsingsbydraes in plaaslike en internasionale publikasies.
"Met Mens dier ding verruim Schaffer nie slegs sy digterskap nie, maar tree hy ook op 'n onverwagse manier in gesprek met die Suid-Afrikaanse letterkunde in die breë."
"Boekstaaf verdien 'n gunstiger ontvangs, want hierdie werk getuig van noemenswaardige groei."
Phil van Schalkwyk 2014-12-09 "Buys is vir my in sy hoof-'bewegings' die romanekwivalent van WH Auden se gedig 'Our hunting fathers', ook wat die ontginning van dieper betekenisimplikasies deur middel van (metaforiese) inkongruensie betref ..."
Phil van Schalkwyk 2014-04-16 "Uit hierdie werk is heelwat af te lees van die talle lewens wat Cloete in terme van jare en onversadigbaarheid geleef het. Hier is iemand aan die woord wat konstant bly én homself telkens vernuwe."
Phil van Schalkwyk 2013-01-29 Sy jongste bydrae tot Afrikaanse fiksie heet Kapabel, waarin interessant genoeg iets van Agter elke man terugkeer.